ཞེས་པས་བསྟན་ཏེ།སྔོན་འཇུག་གི་མོ་ཡིག་འ་ནི།དངོས་པོ་བདག་དང་།དུས་ད་ལྟ་བ་དང་མ་འོངས་པ་དག་བསྒྲུབ་པའི་ཕྱིར་འཇུག་གོ།དེ་ལ་བདག་བྱེད་པ་པོ་ལ་འཇུག་པ་ནི།སྐུད་པ་འཁལ་བ་པོ།འཁལ་བྱེད།ཁུར་འཁུར་བ་པོ།འཁུར་བྱེད།ལུས་ལ་འཁྱུད་པ་པོ།འཁྱུད་བྱེད།ཐག་པས་འཁྱིག་པ་པོ།འཁྱིག་བྱེད།གཞན་དུ་འཁྱེར་བ་པོ།འཁྱེར་བྱེད།གནས་སུ་འཁྲ་བ་པོ།འཁྲ་བྱེད།བྲོ་འཁྲབ་བ་པོ།འཁྲབ་བྱེད།ལམ་དུ་འཁྲིད་པ་པོ།འཁྲིད་བྱེད།ཤིང་ལ་འཁྲིལ་བ་པོ།འཁྲིལ་བྱེད།ཆགས་པས་འཁྲིག་པ་པོ།འཁྲིག་བྱེད།དྲི་མ་འཁྲུད་པ་པོ།འཁྲུད་བྱེད།ཁྱིམ་ལ་འཁྲེན་པ་པོ།འཁྲེན་བྱེད།